Nýjustu breytingar og uppfærslur í Reglu - Desember Ágæti notandi Reglu Við viljum vekja athygli þína á breytingum og viðbótum sem hafa komið í Reglu með síðustu uppfærslum . Samanburðarskýrsla vsk “ Bókhald > Uppgjörsvinnslur > Samanburðarskýrsla vsk . RSK 10.25 ” sýnir nú bæði veltutölur og vsk fyrir innskatt og útskatt . Vsk uppgjör “ Bókhald > Uppgjörsvinnslur > Vsk. Uppgjör ” sýnir nú sérstaklega , ef einhver leiðréttingauppgjör hafa verið gerð , samtölur með leiðréttingauppgjörum . Nú er leyft að senda vsk uppgjör og staðfesta leiðréttingauppgjör þó einhverjar færslur séu ófrágengnar . Regla birtir aðvörun og notandi þarf að staðfesta að halda eigi áfram . Komið hefur í ljós að sum fyrirtæki hafa verið að senda sömu rafræna reikningana oftar en einu sinni , hvort sem um er að ræða mannleg mistök eða galla í viðkomandi bókhaldskerfum . Þetta á þó ekki við reikninga sem sendir eru úr Reglu nema um einbeittan brotavilja sé að ræða . Við höfum nú gert ráðstafanir í Reglu þannig að rafrænir reikningar sem áður hafa verið mótteknir og sendir í dagbók eru stoppaðir af . Það hefur verið vandamál þegar verið er að millifæra í bankafærslum á milli gjaldeyrisreikninga og reikninga í íslenskum krónum að Regla þekki að um millifærslu sé að ræða og bóki þannig ekki tvisvar sinnum . Þetta hefur nú verið leyst . Nú er hægt að gera kröfu um að rafrænir reikningar séu samþykktir áður en þeir eru bókaðir . Til að virkja þetta er hakað við “ Krefjast samþykktar fyrir bókun á rafrænum reikningum ” undir “ Bókhald > Stjórnun > Stýringar ” . Nú er hægt í skráningu bókhaldsfærslna að finna viðskiptavin eftir reikningsnúmeri . Þetta getur t.d. verið mjög hentugt í þeim tilfellum þar sem kennitala á greiðanda reiknings er ekki sú sama og kennitala á útsendum reikningi . Til að virkja þetta er hakað við “ Leyfa að finna sölureikning , sækja viðskiptavin og setja kennitölu í innsláttarsvæði ” undir “ Bókhald > Stjórnun > Stýringar ” . Nú er hægt að jafna bókhaldsfærslur innan sama viðskiptamannaflokks . Ef t.d. reikningar eru sendir út á margar mismunandi deildir , sama kennitala en 2 aukastafir fyrir deild , en greiðslan kemur bara frá kennitölunni þá er hægt að flokka kennitöluna og allar deildir í sama viðskiptamannaflokk og síðan jafna þannig greiðslu á móti reikningum . Til að virkja þetta er hakað við “ Leyfa jöfnun færslna innan sama viðskiptamannaflokks ” undir “ Bókhald > Stjórnun > Stýringar ” . Sölufyrirspurnir sýna núna samtals kostnaðarverð og framlegð þó að kostnaðarverð vanti í einhverjar sölufærslur . Ef kostnaðarverð vantar í einhverjar sölufærslur birtir Regla athugasemd um það . Birgðabókhald : Hægt er að gera lager óvirkann . Ef vörur eru inn á lager er ekki hægt að eyða honum en í staðinn er lagerinn gerður óvirkur og hvorki hægt að velja hann í birgðaskráningu né selja af honum .